सूरा आ फाड़ा (बाल कविता)
फोकला बना कऽ गहूम खा जाइत छै । ।
 देखियौ, ई जीव केहेन असञ्जाइत छै !
 चाउर, मकई सभ सेहो खा जाइत छै ।
 धानक सूरा - वयस्क भऽ जाइत छै ।
 उपजल अन्नक करइत बड़ नाश छै ।
 *१ - मैथिलीक ई एकटा पुरान कहबी थिक जाहिमे सूरा आ ओकर बासस्थानक चर्च अछि ।
 *२ - "सूरा छेँ जे पानि नञि पिबैत छेँ" − मैथिलीक दोसर पुरान कहबी । वास्तवमे सूरा कहियो पानि नञि पिबैत अछि । शरीरमे भोजनक चयापचय क्रियासँ उत्पन्न पानि (METABOLIC WATER) सूराक जीवन निर्वाहक लेल पर्याप्त होइत अछि ।
 नियमानुसार उपरोक्त सब्द सभक सही स्वरूपहि लिखल जएबाक चाही आ पढ़बा काल उच्चार उपरोक्त प्रकारेँ होयबाक चाही । पर पाठक लोकनिक हिन्दीपरक उच्चार कविताक अभिप्रेत उच्चारकेँ विकृत कऽ सकैत छल तेँ एहि कवितामे सीधा अभिप्रेत उच्चारकेँ स्थान देल गेल अछि ।
 *४ - विभिन्न प्रकारक अन्नमे सूराक विभिन्न प्रकार (प्रजाति) लागैत अछि ।
 *५ - धानमे लागए बला सूराकेँ वयस्कावस्थामे पाँखि जनमि जाइत अछि आ तेँ ओ उड़ि सकैत अछि । एहि उड़ए बला सूराकेँ मैथिलीमे फारा (फाड़ा) कहल जाइत अछि ।
 · फारा या फाड़ा - धानमे लागए बला सूरा ।
 · फाँरा या फाँड़ा - अँचार बनएबाक लेल काटल आमक (प्रायः लम्बवत काटल गेल) टुकड़ी ।
 *६ - उपजाक भण्डारण काल ई अन्नक बहुत नाश करैत अछि । यद्यपि एखन सूरा मारबाक बहुत रास दबाई (गोली आ पाउडर) बजारमे उपलब्ध छै जाहिसँ किछु उसास भेल छै तथापि एखनहु ओ उपजल अन्नक बहुत नाश करैत अछि ।
 मैथिली पाक्षिक इण्टरनेट पत्रिका "विदेह" केर 198म अंक (15 मार्च 2016) (वर्ष 9, मास 99, अंक 198) केर "बालानां कृते" स्तम्भमे प्रकाशित । 